stanford-oval/wikipedia huggingface dataset:
מכבי רעננה (כדוריד)
סגל הקבוצה

| מספר | שם | עמדה |
| --- | --- | --- |

| 2 | רועי גרינבוים | פינה |
| 3 | דור סבטני | מקשר |
| 4 | מתן בייגל | פינה |
| 5 | אורי שירן | פינה |
| 6 | טל יהודה | פינה |
| 7 | ניר כהן | פינה |
| 8 | דן אלטרוביץ | מרכז |
| 10 | איתי אוקמיאן | מרכז |
| 16 | זיו גנשר | שוער |
| 18 | גיא טאוב | פיבוט |
| 20 | תומר גדמיש | מקשר |
| 23 | אורן ויצברג | מרכז |
| 31 | דוד הררי | מקשר |
| 36 | גל כספי | פינה |
| 69 | עידו קסנטיני | פיבוט |
| 77 | אורן צבי | פיבוט |
| 55 | מאור ליסיצה | שוער |
נערים

נכון לשנת 20/21 קבוצת הנערים הבוגרת ביותר של מכבי רעננה היא של כיתות ט'
| מספר | שם | עמדה |
| --- | --- | --- |
| 1 | מידן לבנטל | שוער |
| 2 | מתן משולם | מרכז/מקשר |
| 4 | שניר גרינבלט | שוער |
| 5 | גיא שאול | פינה |
| 6 | אוריאל עדי | פיבוט/מקשר |
| 8 | אייל מזרחי | מקשר |
| 9 | יונתן מאיר | פיבוט/מקשר |
| 10 | ליאור מאירוביץ | מרכז/מקשר |
| 11 | מתן פינקו | מקשר |
| 13 | רועי מנס | שוער |
| 14 | בועז דוד | פינה |
| 16 | איתי קולודני | פינה |
| 32 | הראל סבג | פינה\פיבוט |
הערות שוליים

↑  מכבי רעננה, באתר איגוד הכדוריד הישראלי
ערך זה הוא קצרמרבנושא כדוריד. אתם מוזמנים לתרום לוויקיפדיה ו.
ורנר פון פריטש

| --- | --- |

ורנר פון פריטש, 1932.
 לידה:  4 באוגוסט 1880 בנראת, הקיסרות הגרמנית הקיסרות הגרמנית
 נהרג:  22 בספטמבר 1939 (בגיל 59) ורשה, הרפובליקה הפולנית השנייה פולין
 מקום קבורה:  Invalids' Cemetery 
 מדינה:  הקיסרות הגרמנית, רפובליקת ויימאר, גרמניה הנאצית 
 השתייכות:  הקיסרות הגרמנית הקיסרות הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית
 תקופת הפעילות:  1898 – 1938   1939
 דרגה:   גנרל-אוברסט
 תפקידים בשירות
 מפקד דיוויזיית הפרשים ה-1   מפקד הדיוויזיה ה-3   מפקד OKH
 פעולות ומבצעים
 מלחמת העולם הראשונה  מלחמת העולם השנייה הפלישה לפולין
 עיטורים
  צלב הברזל דרגה ראשונה   צלב הברזל דרגה שנייה    פור לה מריט    עיטור פרידריך
 
תומאס לודוויג וֶרנֶר פְרַיְיהֶר פון פְרִיטְש (בגרמנית: Thomas Ludwig Werner Freiherr von Fritsch;‏ 4 באוגוסט 1880 – 22 בספטמבר 1939) היה המפקד העליון של צבא היבשה הגרמני (ה-OKH) בשנים 1935 – 1938. הדחתו בידי היטלר בעקבות הפללתו בשערוריית מין מפוקפקת, סימנה את אחד השלבים בהשתלטותו של היטלר על הוורמאכט, שסללה את הדרך אל מלחמת העולם השנייה.
חמובניקי

חמובניקי (ברוסית: Хамовники) הוא ראיון של המחוז המרכזי של העיר הפדרלית מוסקבה, שברוסיה. שטח הראיון הוא 10.08 קמ"ר ואוכלוסייתו מונה 109,451 תושבים (2020).
היסטוריה

המילה "חמובניקי" – מהמילה "חם", שבמאה ה-14 פירושה היה קנבס. האזור של חמובניקי בין טבעת השדרות לטבעת הגנים, המכונה מייל הזהב, הוא אזור הדיור היקר ביותר של מוסקבה. אחד הרחובות היקרים בעולם, אוסטוז'נקה נמצא באזור זה.
אתרים ראויים לציון

קתדרלת ישו המושיע
מוזיאון פושקין
אצטדיון לוז'ניקי
מנזר נובודוויצ'י
בית העלמין נובודוויצ'יה
המוזיאון להיסטוריה של מוסקבה
בניין משרד ההגנה של רוסיה
לשכת החשבון של הפדרציה הרוסית
אחוזת בני אבריקוסוב
אוניברסיטת סצ'נוב
תחנות מטרו: קרופוטקינסקאיה, פארק קולטורי, וורוביובי גורי, ספורטיבנאיה
הערות שוליים

↑  https://www.kp.ru/putevoditel/dom/mos/luchshie-ehlitnye-rajony-moskvy/
ערך זה הוא קצרמרבנושא מוסקבה. אתם מוזמנים לתרום לוויקיפדיה ו.
ורנר פון היידנסטם

| --- | --- |

 לידה:  6 ביולי 1859 Olshammar, שוודיה 
 פטירה:  20 במאי 1940 (בגיל 80) Övralid, שוודיה 
 מדינה:  שוודיה 
 מקום קבורה:  Övralid 
 שפות היצירה:  שוודית 
 בן או בת זוג:  Emilie von Heidenstam (1880–1893)  Olga Wiberg  Greta Sjöberg  Kate Bang  Ellen Belfrage 
 צאצאים:  Nils Belfrage 
 פרסים והוקרה:  פרס נובל לספרות (1916)  הפרס הגדול של Samfundet De Nio (1916)  דוקטור לשם כבוד מאוניברסיטת היידלברג  מדליית גתה לאמנות ומדעים 
 חתימה:   
 
ורנר פון היידנסטם (בשוודית: Carl Gustaf Verner von Heidenstam;‏ 6 ביולי 1859 – 20 במאי 1940) היה משורר, סופר ופילוסוף שוודי, זוכה פרס נובל לספרות לשנת 1916.
היידנסטם היה בן למשפחת אצילים שמוצאה משלזוויג-הולשטיין שבגרמניה. הוא נולד באולסהאמר שבשוודיה.
הוא השתלם באיטליה בציור ומשנת 1881 היה תלמיד באקדמיה לאמנות בפריז. לאחר נדודים בארצות אירופה הדרומית, באסיה הקטנה ובמצרים, שב ללימודיו בפריז וכעבור שנתיים חזר לשוודיה בשנת 1887.
היידנסטם הפך לסמל הרומנטיקה הלאומית השוודית והגן עליה בפולמוסים עם חסידי הנטורליזם של סטרינדברג.
בשנת 1916 הוענק לו פרס נובל לספרות "לאות הכרה בחשיבותו כנציג תקופה חדשה באמנות".
יצירותיו

דרכי נדודים ושנות נדודים 1888, קובץ שירים ראשון, שדגל בהחייאת הרומנטיקה.
אנדימיון 1889 הספר הראשון בפרוזה
הנס אלינוס 1892, נכתב בחלקו בחרוזים.
שירים 1895.
קארל ה-12 וחייליו 1898, רומן היסטורי.
רעיונות ותמונות 1899, דברי הגות.
סנקט יירן והדרקון 1900, קובץ סיפורים קצרים.
פולקונגים, שעסק בראשית הנצרות בשוודיה.
ימים ומאורעות 1909, דברי הגות.
שירים חדשים 1915.
חלוקה מנהלית של טורקיה

טורקיה היא מדינה אחודה המחולקת בבסיסה לשבעה מחוזות ול-81 נפות. מתחת לנפות נמצאות תת-נפות (אנ') ושכבת השלטון המקומי.
המחוזות

טורקיה מחולקת מאז 1941 לשבעה מחוזות (יחיד bölge, רבים bölgeler). למחוזות אין משמעות אדמיניסטרטיבית, והם משמשים לצרכים סטטיסטיים בלבד. המחוזות הם:
מחוז מרמרה (מרמרה) (Marmara Bölgesi).
מחוז הים האגאי (Ege Bölgesi).
מחוז הים השחור (Karadeniz Bölgesi).
מחוז מרכז אנטוליה (İç Anadolu Bölgesi).
מחוז הים התיכון (Akdeniz Bölgesi).
מחוז מזרח אנטוליה (Doğu Anadolu Bölgesi).
מחוז דרום-מזרח אנטוליה (Güneydoğu Anadolu Bölgesi).
הנפות

על פי החלוקה המנהלית (נכון ל-2022) מחולקת טורקיה ל-81 נפות (בטורקית: יחיד il, רבים iller). הנפות נושאות בדרך כלל את שמה של בירתן (İl Merkezi - "מרכז הנפה").
אזורים מטרופוליטניים

8 ערים בטורקיה הוכרזו כאזור מטרופוליטני (יחיד Büyükşehir - "עיר גדולה", רבים Büyükşehirler) שבראש כל אחת מהן עירייה מטרופוליטנית (Büyükşehir belediyesi), והן מחולקות לרבעים שמנוהלים על ידי עיריות מקומיות (בדומה לרובעי פריז). הערים המטרופוליטניות הן איסטנבול, אנקרה, איזמיר, אדנה, בורסה, גזיאנטפ, קייסרי וקוניה. 7 ערים נוספות נחשבות גם הן ל"עיר גדולה": איזמיט (קוג'לי), סמסון, אסקישהיר, אנטליה, ארזורום, מרסין (איצ'ל) ודיארבקיר.
תת-הנפות והשלטון המקומי

הנפות מחולקות בתורן ל-973 תת-נפות (אנ') (יחיד ilçe, רבים ilçeler). אחת מתת-הנפות בכל נפה היא "תת-נפה המרכזית" (merkez ilçe) ובה שוכנת גם בירת הנפה. בכל תת-הנפות יש יישוב מרכזי הנקרא "מרכז תת-הנפה" (ilçe merkezi) ובו שוכנים משרדיה של הנהלת תת-הנפה (kaymakamlık) שבראשם עומד מעין נציב (kaymakam). בתת-נפה המרכזית אין ניצב והיא מנוהלת על ידי המשנה למושל הנפה. תת-הנפות מחולקות לרשויות מקומיות לפי הצורך, ולרבעים (יחיד mahalle, רבים mahalleler) ולכפרים (יחיד köy, רבים köyler) שבראשן עומד מוהטר (muhtar).
טורקיה - חלוקה למחוזות
חלוקה לתת-נפות
חלום כחול

| --- | --- |

 סינגל בביצוע רמי פורטיס, פורטיסחרוף
 מתוך האלבום "1900?"
 יצא לאור:  אוגוסט 1989
 תאריך הקלטה:  יוני 1989 (גרסת רדיו) ינואר 1990 (גרסת "?1900". נכללה רק בגרסת התקליטור של האלבום)
 סוגה:  רוק ישראלי ‏•‏‏ רוק
 שפה:  עברית
 אורך:  4:41
 חברת תקליטים:  נענע דיסק
 כתיבה:  רמי פורטיס
 לחן:  ברי סחרוף ‏•‏‏ רמי פורטיס
 הפקה:  ברי סחרוף
"חלום כחול" הוא שיר שהקליט המוזיקאי הישראלי רמי פורטיס, כסינגל שלא מתוך אלבום אולפן. השיר יצא לאור באוגוסט 1989. כעבור כמה חודשים נכלל השיר באלבום האולפן "1900?", המשותף לצמד פורטיס וברי סחרוף, שהוציאו את האלבום במותג "פורטיסחרוף" (או "סחרופורטיס"). הגרסה שיצאה באלבום זהה לגרסת הרדיו, אך היא הופשטה מהליווי ולוותה בקלידים בלבד. פורטיס כתב את השיר, והלחין אותו במשותף עם סחרוף.
וידאו קליפ

אריק דור דווידוביץ' ביים את הווידאו קליפ לשיר. בריאיון ליואב קוטנר סיפר דווידוביץ' שכלל לא תוכנן להוציא לאור קליפ. כשהתבקש לעשות זאת, הוא ערך קטעים משש הופעות של פורטיס שצילם במצלמת וידאו ביתית, ומסרטים שצילם ברחובות תל אביב, והרכיב אותם לקליפ.
ביקורת

תומר קריב מרדיו הקצה כתב על גרסת האלבום "?1900" שהיא ”גרסה מקסימה ואינטימית, שהולמת הרבה יותר את הטקסט. אחד הטקסטים היפים שנכתבו על מיניות באופן שמצליח לא להיות מביך ושוביניסטי”. יוסי חרסונסקי מנה את השיר בין שירי פורטיס וסחרוף ”שאינם שוקעים לתהום הנשייה”. גבע קרא עוז מ־ynet כתב על השיר: ”רק פורטיס מסוגל לכתוב שיר אהבה כל כך סקסי, מטורף ומקסים. אם הייתי אשה, זה השיר שהייתי רוצה שיכתבו בשבילי”. אורי מינץ ממעריב אונליין תיאר את השיר כאחד מ"להיטי הרוק האדירים" של הצמד פורטיסחרוף. באתר "קולומבוס" תיארו את השיר כאחת מהבחירות המעולות של אלבום האוסף "נענע אוספ מספר אחת", שהיה האלבום הראשון שבו נכלל השיר לראשונה (בגרסת הרדיו). עוד כתבו שם שהשיר עסק בסקס "לא ברמיזה או בקריצה", אלא בשיר שכוון למיינסטרים ו"האמין ביכולת של עצמו להיכנס לרדיו".
השיר נכלל ברשימת "1001 השירים הישראליים האהובים בכל הזמנים" שהרכיבו מוזיקאים ואנשי תעשייה בכירים ב־2015 לכבוד יום העצמאות.
הצלחה

הערה: ההצלחה במצעדים שמפורטת כאן נוגעת רק לסינגל הרדיו שהוציא לאור פורטיס לבדו.
"חלום כחול" הוצג ב"פינה לשיפוטכם" כמועמד למצעד הפזמונים השבועי של רשת ג' ב־15 באוגוסט 1989, זכה להצלחה גדולה וצעד 14 שבועות, עד 28 בנובמבר 1989 – שלושה מהם בראש המצעד (החל מ־3 באוקטובר). במצעד הפזמונים העברי השנתי (תש"ן) של התחנה השיר דורג במקום ה־19.
הצלחה > מיקומי שיא

|   ‏‏‏  מצעדים שבועיים (1989)> מדינה |   ‏‏‏  מצעדים שבועיים (1989)> מצעד |   ‏‏‏  מצעדים שבועיים (1989)> מיקום שיא |   ‏‏‏  מצעדים שבועיים (1989)>  |
| --- | --- | --- | --- |
|  ישראל | רשת ג' | 1 |  |
|   ‏‏‏  מצעדים שנתיים (תש"ן)> מדינה |   ‏‏‏  מצעדים שנתיים (תש"ן)> מצעד |   ‏‏‏  מצעדים שנתיים (תש"ן)> מיקום שיא |   ‏‏‏  מצעדים שנתיים (תש"ן)>  |
| --- | --- | --- | --- |
|  ישראל | המצעד העברי השנתי של רשת ג' | 19 |  |
משתתפים

הערה: גרסת רדיו. מקור: השיר באתר בנדקמפ.
רמי פורטיס – זמרה, גיטרות
ברי סחרוף – גיטרות, קלידים
גיל סמטנה – בס, זִמרת רקע
ז'אן ז'אק גולדברג – תופים
יובל שפריר – קלידים
אורי ברק – הקלטה ובישול באולפני די.בי ביוני 1989.
ביאורים

1 2  סינגל הרדיו שהוציא פורטיס יצא לאור לראשונה באלבום האוסף "נענע אוספ מספר אחת" (כך במקור), שיצא לאור בינואר 1990.
הערות שוליים

1 2  גרסת הרדיו (הערות), באתר יוטיוב, 6 באוקטובר 2011, בדיקה אחרונה ב־22 בספטמבר 2022
1 2 3  תומר קריב, הסיפור של פורטיס – פרק 10: כן אנחנו שניים, באתר רדיו הקצה, 10 במרץ 2021, בדיקה אחרונה ב־20 בספטמבר 2022
↑  יוסי חרסונסקי, הרוק הישראלי חי בעבר | פורטיסחרוף חוזרים, באתר יוסמיוזיק, 4 בפברואר 2015, בדיקה אחרונה ב־20 בספטמבר 2022
↑  נתוני היצירה, באתר אקו"ם, 24 בספטמבר 2003, בדיקה אחרונה ב־20 בספטמבר 2022
1 2  השיר בבנדקמפ, באתר בנדקמפ, בדיקה אחרונה ב־21 בספטמבר 2022
1 2  האלבומים הישראלים הכי טובים של שנת 1990 | בחירות הצוות של קולומבוס, באתר columbusmusicmagazine.com, ‏13 בנובמבר 2020, בדיקה אחרונה ב־21 בספטמבר 2022
↑  "נענע אוספ מספר אחת", באתר בנדקמפ, בדיקה אחרונה ב־21 בספטמבר 2022
↑  ריאיון שהעניק במאי הקליפ אריק דור דווידוביץ' ליואב קוטנר, באתר יוטיוב, 16 בספטמבר 2011, בדיקה אחרונה ב־21 בספטמבר 2022
↑  יוסי חרסונסקי, פורטיסחרוף יש קץ לקורונה | שנה אחרי הביטול פורטיסחרוף יופיעו למחזיקי הכרטיסים של 2 הופעות הסולדאאוט שהתבטלו ולעוד 4 הופעות, באתר יוסמיוזיק, 20 באפריל 2021, בדיקה אחרונה ב־21 בספטמבר 2022
↑  גבע קרא עוז, 50 הגדולים של פורטיסחרוף, באתר ynet, 10 במרץ 2006
↑  אורי מינץ, ‏כשהגיטרה מנסרת את הלילה: הפנינים הנסתרות של פורטיסחרוף, באתר מעריב אונליין, 7 ביולי 2022
↑  שי סגל נועם ברדין, ‏1001 השירים הישראלים האהובים בכל הזמנים, באתר ‏מאקו‏, 22 באפריל 2015
↑  מאקו מיוזיק, ‏1001 השירים הישראלים האהובים בכל הזמנים – המיקסטייפ המלא, באתר יוטיוב, 22 באפריל 2015
↑  השיר בפזמונט, באתר פזמונט, בדיקה אחרונה ב־21 בספטמבר 2022
↑  מיקום שיא במצעד השבועי של רשת ג' (מקום ראשון), באתר פזמונט, 3 באוקטובר 1989, בדיקה אחרונה ב־21 בספטמבר 2022
↑  המצעד השנתי לשנת תש"ן של רשת ג', באתר פזמונט, בדיקה אחרונה ב־21 בספטמבר 2022
מייקל ג'וזף סאבג'

מייקל ג'וזף סאבג' (באנגלית: Michael Joseph Savage; ‏ 23 במרץ 1872 – 27 במרץ 1940) היה ראש ממשלת ניו זילנד ה-23, הראשון מטעם מפלגת הלייבור של ניו זילנד. סאבג' היה ידוע בתור מי שעיצב את דמותה של מדינת הרווחה של ניו זילנד והוא נחשב לאחד מראשי הממשלה הגדולה והנערצים במדינה. ב-1999 הכתיר אותו העיתון The New Zealand Herald בתואר, "הניו זילנדי של המאה".
ראשית חייו

מייקל ג'וזף סאבג' נולד בעיירה טטונג שבויקטוריה, אוסטרליה. כבר בתקופת חייו שם הוא החל להיות מעורב בפוליטיקה. הוא היגר לניו זילנד ב-1907, שם הוא עבד במגוון של תחומי תעסוקה: כורה, חותך פשתן ומוכר בחנות, לאחר מכן החל להיות מעורב בפעילותם של האיגודים המקצועיים. בתחילה התנגד סאבג' להקמתה ב-1910 של מפלגת הלייבור של ניו זילנד, שכן הוא ראה את ההתאגדות הזאת כלא סוציאליסטית מספיק. תחת זאת הוא היה ליושב הראש של "פדרציית העובדים של ניו זילנד" (New Zealand Federation of Labour), שהייתה ידועה בכינוי "Red Feds".
קריירה פוליטית

בבחירות הכלליות של 1911 ו-1914 העמיד סאבג' את עצמו כמועמד הסוציאליסטי של מחוז הבחירה של אוקלנד-מרכז ובשתי הפעמים הוא הפסיד לנציג הליברלים, אלברט גלובר. במהלך מלחמת העולם הראשונה הוא התנגד לגיוס החובה, בטענה שלפני גיוס האנשים יש לגייס כספים. ב-1919, לאחר המלחמה הצליח סאבג' להיבחר מטעם מחוז הבחירה של אוקלנד-מערב והוא היה לחבר הפרלמנט של ניו זילנד מטעם הלייבור. הוא ייצג את מחוז בחירה זה עד למותו. הוא היה לאחד משמונת חברי הפרלמנט מטעם הלייבור ולאחר מותו של הארי הולנד ב-1933, הוא היה למנהיג המפלגה. הוא סייע בהקמתה של הברית בין מפלגת הלייבור לתנועת הרטאנה המאורית ב-1936.
ראש ממשלת ניו זילנד

בתקופת השפל הגדול, סייר סאבג' ברחבי ניו זילנד. כנואם מוכשר, הוא הגיע לכל פינה בארץ והוביל את מפלגת הלייבור לניצחון בבחירות הכלליות של 1935. בנוסף לתפקידו כראש הממשלה הוא קיבל על עצמו את תפקיד שר החוץ ואת תפקיד השר לענייני המאורים. עד מהרה הוכיחה את עצמה ממשלת הלייבור הראשונה כפופולרית ובבחירות של 1938 היא זכתה שוב בקלות כשאחוזי ההצבעה עבורה גדלו. סאבג', שסבל אז מסרטן המעי הגס, עיכב את כניסתו לטיפול כדי שיוכל להשתתף במסע הבחירות.
סאבג' הנהיג את ניו זילנד בפרוץ מלחמת העולם השנייה. הוא היה זה שהכריז מלחמה על גרמניה הנאצית ב-3 בספטמבר 1939, שעות ספורות לאחר בריטניה. שלא כמו אוסטרליה, שחשה מחויבת להכריז מלחמה, למרות שהיא עדיין לא אשררה את חוק וסטמינסטר, ניו זילנד עשתה זאת כסמל לבריתה עם בריטניה ומתוך הכרה בכך שבריטניה נטשה את מדיניות הפיוס כלפי גרמניה, מדיניות שניו זילנד התנגדה לה. מצב זה הוביל את סאבג' להכריז ממיטת חוליו יומיים לאחר מכן:
"מתוך הכרת טובה על העבר ומתוך אמונה בעתיד, אנו מציבים עצמנו ללא כל חשש לצידה של בריטניה. לאן שהיא תלך, אנו נלך. היכן שהיא תעמוד, אנו נעמוד. אנו אומה קטנה וצעירה, אך אנו נצעד באחדות הלבבות והנשמות לקראת גורלנו המשותף"
סאבג' הכניס להט כמעט דתי למדיניות שלו. גישתו זו, ומותו בעודו מכהן בתפקידו, הפכו אותו לסוג של דמות איקונית של האגף השמאלי של המפה הפוליטית של ניו זילנד. כאדריכל מדינת הרווחה, תלויה תמונתו בבתיהם של רבים מתומכי תנועת העבודה. סאבג' דחה את רעיון הרציונליזם בערוב ימיו ושב לשורשיו הקתולים.
מייקל ג'וזף סאבג' מת מסרטן ב-1940. ההלוויה הממלכתית שנערכה לו כללה רקוויאם שנוהל בבזיליקת הלב הקדוש בוולינגטון ולאחר מכן הועברה גופתו ברכבת לאוקלנד, שם הוא נטמן באופן זמני בעמדת תותחים בנמל. זמן קצר לאחר מכן הועברה גופתו לקפלה צדדית בקתדרלת פטריק הקדוש באוקלנד ובמקביל הוכרזה תחרות לאומית לעיצוב יד זיכרון ואחוזת קבר בגנים של בסטיון פוינט. בעוד שהדורות הצעירים בניו זילנד מודעים פחות לאישיותו, רבים מהדורות המבוגרים ממשיכים להעריץ אותו.
הערות שוליים

1 2  Gustafson, Barry. "Savage, Michael Joseph - Biography". Dictionary of New Zealand Biography. Ministry for Culture and Heritage. Retrieved 11 December 2011.
↑  "Fighting for Britain – NZ and the Second World War". Ministry for Culture and Heritage. 2 September 2008.
| --- | --- |
בקרת זהויות :  ADB: savage-michael-joseph-8346  LCCN: n86046753  SNAC: w6133b1w  TePapa: 35009  Trove: 1468368  VIAF: 1486980   WorldCat (עם VIAF): 1486980
מחולל תמונות

"שתייה חמה", תוצרת Midjourney
מחולל תמונות או מודל טקסט לתמונה (באנגלית: Text-to-image) הוא מודל גנרטיבי מבוסס בינה מלאכותית המאפשר יצירת תמונות על סמך תיאור טקסטואלי של המשתמש או על סמך תמונה. תחום זה התפתח בשנים האחרונות הודות להתקדמות משמעותית ביכולות של רשתות נוירונים עמוקות. בשנת 2022, פורסמו מספר מחוללי תמונה לציבור, ביניהם DALL-E 2 של חברת OpenAI,‏ Stable Diffusion של Leonardo.Ai  StabilityAI,‏ Midjourney ו-Imagen של גוגל.
תוצריהם של מודלים אלו השתפרו מגרסה לגרסה ואפשרו ייצור מלאכותי של תוצרים באיכות של תצלומים אמיתיים ואמנות שנעשתה על ידי בני אדם.
המודלים פועלים בדרך כלל על ידי המרה ראשונית של הטקסט לייצוג פנימי (בעזרת מודל שפה), ולאחר מכן יצירת התמונה על בסיס ייצוג זה באמצעות מודל גנרטיבי. אם המודל מקבל תמונה כקלט התמונה עוברת תהליך פיענוח של התוכן שלה באמצעות בינה מלאכותית והטקסט מוצג, לרב, למשתמש. האימון של המודלים מתבצע על נתוני אימון עצומים הכוללים זוגות של תיאורי טקסט ותמונות רלוונטיות.
התמונות הנוצרות הן חד-פעמיות ולא תיווצר תמונה זהה פעמיים לאותו התיאור.
היסטוריה

לפני פיתוחה של הלמידה העמוקה, נעשו ניסיונות לבנות מודלי טקסט לתמונה שייצרו בעיקר קולאז'ים על ידי סידור תמונות קיימות, כמו מתוך מאגר של קליפארט.
המשימה ההפוכה, ייצור טקסט על בסיס תמונה, הייתה בת ביצוע יותר ומספר מודלי למידה עמוקה לכיתוב תמונות הגיעו לפני המודלים הראשונים של טקסט לתמונה.
המודל המודרני הראשון של טקסט לתמונה, alignDRAW, הוצג ב-2015 על ידי חוקרים מאוניברסיטת טורונטו. alignDRAW שיפר את הארכיטקטורה DRAW שהוצגה קודם לכן (שהשתמשה במקודד אוטומטי ומנגנון תשומת לב רקורסיביים) כדי לאפשר מיקוד על רצפי טקסט. התמונות שיוצרו על ידי alignDRAW היו מטושטשות ולא פוטוריאליסטיות, אבל המודל יכול היה להכליל על עצמים שלא היו מיוצגים בנתוני האימון (כמו אוטובוס בית ספר אדום), וטיפל כראוי בקלטים חדשים כמו "שלט עצור עף בשמיים כחולים", מה שהראה שהוא לא פשוט "שינן" נתונים מהמאגר לאימון אלא למד אותם וייצר על בסיסם יצירות מקוריות.
ב-2016, ריד, אקטה, יאן ואחרים היו הראשונים להשתמש ברשתות גנרטיביות עבור ייצור מערכת טקסט לתמונה. עם מודלים שאומנו על מאגרי נתונים צרים וספציפיים לתחום, הם יצרו תמונות "עם סבירות חזותית" של ציפורים ופרחים מכיתובי טקסט כמו "ציפור שחורה לחלוטין עם מקור עבה ומעוגל". מודל שאומן על מאגר הנתונים המגוון יותר COCO ייצר תמונות שנראו דומות לתמונה אמיתית אבל חסרו קוהרנטיות בפרטים שלהן. מערכות מאוחרות יותר כוללות VQGAN+CLIP,‏ XMC-GAN, ו-GauGAN2.
מחולל התמונות הראשון של טקסט לתמונה שתפס תשומת לב ציבורית רחבה היה DALL-E של OpenAI, והיה מערכת מבוססת טרנספורמרים שהוכרזה בינואר 2021. גרסה משופרת המסוגלת ליצור תמונות מורכבות וריאליסטיות יותר, DALL-E 2, הוצגה באפריל 2022, ולאחריה Stable Diffusion ששוחררה לציבור באוגוסט 2022.
בעקבות מודלי טקסט לתמונה אחרים, פותחו פלטפורמות טקסט לווידאו המופעלות על ידי מודלי שפה כמו Runway,‏ Make-A-Video,‏ Imagen Video PikaLabs ועוד.
ארכיטקטורה

מודלים של טקסט לתמונה נבנו תוך שימוש במגוון ארכיטקטורות. שלב קידוד הטקסט עשוי להתבצע עם רשת עצבית חוזרת (אנ') כמו רשת זיכרון לטווח קצר (LSTM), אם כי מחוללי תמונות מבוססי טרנספורמרים הפכו מאז לאופציה הפופולרית ביותר.
עבור שלב יצירת התמונה, נעשה שימוש נפוץ בGAN, כאשר גם מודלי דיפוזיה הפכו לאופציה פופולרית. במקום להכשיר מודל ישירות לפלט תמונה ברזולוציה גבוהה המותנית בהטמעת טקסט, טכניקה פופולרית היא לאמן מודל ליצור תמונות ברזולוציה נמוכה, ולהשתמש במודל עזר אחד או יותר של למידה עמוקה כדי לשדרג אותו, ולמלא אותו ביותר פרטים.
מודלים של טקסט לתמונה מאומנים על מערכי נתונים גדולים של זוגות (טקסט + תמונה), לעיתים קרובות התמונות נלקחות מהאינטרנט.
מערכי נתונים

אימון מודל טקסט לתמונה דורש מערך נתונים של תמונות בשילוב כתוביות טקסט. מערך נתונים נפוץ למטרה זו הוא COCO (Common Objects in Context). COCO, שפורסמה על ידי מיקרוסופט ב-2014, מורכבת מכ-123,000 תמונות המתארות מגוון של אובייקטים, עם חמישה תיאורים לכל תמונה, שנוצרו על ידי כותבים אנושיים. נעשה שימוש גם ב-Oxford-120 Flowers ו-CUB-200 Birds שהם מערכי נתונים קטנים יותר של כ-10,000 תמונות כל אחד, המציגים פרחים וציפורים.
הערכה

הערכה והשוואה של האיכות של מחוללי התמונות כרוכה בהערכת מספר מאפיינים. רצוי שהתמונות המופקות יהיו מציאותיות ומגוונות בסגנונן. רצון ספציפי למודלים של טקסט לתמונה הוא שתמונות שנוצרו מתאימות באופן סמנטי עם כיתובי הטקסט המשמשים ליצירתן. הומצאו מספר תוכניות להערכת תכונות אלו, חלקן אוטומטיות ואחרות המבוססות על שיקול דעת אנושי.
מדד אלגוריתמי נפוץ להערכת איכות וגיוון התמונה הוא Inception score (IS) (אנ'), המבוסס על התפלגות התוויות החזויה על ידי מודל סיווג תמונה Inceptionv3 מיושם מראש, כאשר הוא מוכל על מספר תמונות שנוצרו על ידי מודל הטקסט לתמונה. הציון גדל כאשר מודל סיווג התמונות מנבא תווית בודדת עם הסתברות גבוהה. מדד פופולרי נוסף הוא מדד המשווה את התפלגות התמונות שנוצרו ותמונות אימון אמיתיות, לפי תכונות שחולצו על ידי אחת מהשכבות האחרונות של מודל סיווג תמונה מאומן מראש.
השפעה ויישומים

בפחות מ-12 חודשים, יצרו מחוללי תמונות כמות יצירות המשתוות ל-150 שנות יצירה של בני האדם.
השפעה ויישומים > אמנות

מחוללי תמונות פתחו אפשרויות יצירה חדשות עבור אמנים רבים. הם מאפשרים ל"אמני בינה מלאכותית" ליצור תמונות מורכבות ומפורטות שהיו קשות או בלתי אפשריות ליצירה בטכניקות מסורתיות. דוגמת תמונות עם נופים דמיוניים, דמויות שאינן קיימות במציאות או אפקטים ויזואליים מורכבים.
כמו כן, מחוללי תמונות מאפשרים לאמנים לחקור במהירות רעיונות וסגנונות שונים ללא צורך ביצירה ידנית ארוכה ומאומצת. הם יכולים לבחון וריאציות רבות של קומפוזיציה, צבע וסגנון בקלות יחסית. תערוכות רבות בשנים האחרונות כוללות יצירות אמנות שנוצרו בעזרת מחוללי תמונות. חלק מהאמנים אף יוצרים את מלוא היצירה באמצעות מחולל התמונות. אמנים אחרים משלבים בין טכניקות מסורתיות כגון ציור או פיסול יחד עם שימוש במחולל תמונות. השילוב מאפשר יצירה שלא הייתה אפשרית קודם לכן.
השימוש במחוללי תמונות פתח דיון בקהילת האמנות על הגדרת אמנות בעידן המודרני ועל הקשר בין טכנולוגיה ליצירה אמנותית. יש הטוענים שמחוללי התמונות מהווים כלי ליצירה אמנותית לכל דבר, ויש המתנגדים לרעיון שתוכנה יכולה ליצור "אמנות אמיתית".
השפעה ויישומים > עיצוב גרפי

מחוללי תמונות הפכו לכלי חשוב ונפוץ בקרב מעצבים גרפיים. הם מאפשרים למעצבים לחקור רעיונות וקונספטים במהירות רבה, על ידי יצירה מהירה של סקיצות ואבות טיפוס. במקום להתחיל תהליך עיצוב מאפס, המעצבים מזינים למחולל תמונות טקסט עם תיאור רעיון או קונספט ומקבלים מגוון רחב של תמונות וגרפיקות רלוונטיות. זה חוסך זמן רב בשלבי הסקיצות והרעיונות הראשוניים.
בנוסף, ניתן להשתמש במחוללי תמונות ליצירת גרפיקות ואיורים מקוריים שייחודיים לפרויקט מסוים. המעצב יכול להגדיר סגנון או אווירה רצויים ולקבל תוצאות שונות ומגוונות העונות לקונספט. מחוללי תמונות גם מייתרים במידה רבה את הצורך בשכירת אמן או מאייר עבור פרויקטים מסוימים, מה שחוסך זמן ועלויות. עם זאת, רבים טוענים שעדיין אין תחליף לעבודתו הייחודית והיצירתית של מעצב אנושי.
השפעה ויישומים > פרסום ושיווק

בעבר, בתעשיית הפרסום והשיווק, תהליך יצירת חומרים חזותיים לקמפיין דרש העסקה של צוות מעצבים גרפיים או צלמים, מה שלקח זמן רב ועלויות גבוהות. כיום, ניתן להיעזר במחולל תמונות על מנת לחקור רעיונות שונים תוך דקות ולקבל מגוון רחב של תוצאות.
מחוללי התמונות מאפשרים גם לבחון וריאציות רבות של רעיון פרסומי תוך שינוי גודל, צבעים, סגנון ועוד, עד לקבלת התוצאה האופטימלית. כך ניתן לחסוך זמן וכסף רב בתהליך הפקת הקמפיין. במקרים רבים עדיין נדרשת עבודה של מעצב אנושי על מנת לשפר, לעדן ולהתאים את התוצאות מהמחולל לצרכים המדויקים של הפרסום והשיווק. והיצירתיות האנושית עדיין נדרשת על מנת להגות רעיונות פרסומיים מקוריים ומוכווני שוק.
השפעה ויישומים > מדיה חברתית

מחוללי תמונות הפכו לכלי פופולרי מאוד בקרב משתמשי מדיה חברתית ליצירת תכנים ייחודיים ומקוריים. אחד היישומים הנפוצים הוא יצירת תמונות פרופיל ואווטרים מרשימים ומיוחדים שמשקפים את אישיות המשתמש במקום להשתמש בתמונות קיימות.
מחוללי תמונות משמשים ליצירת מימס או מביאות רעיונות למימס, פוסטים וסטטוסים במדיה חברתית נכתבים בעזרת מודלי שפה ומלווים לעיתים קרובות בתמונה או גרפיקה ויזואלית שנוצרה במחולל תמונות. הפופולריות של מחוללי התמונות במדיה החברתית מוסברת ביכולת שלהם לאפשר למשתמשים ממוצעים ליצור תכנים אטרקטיביים ואיכותיים שישפרו את חווית הגולשים בפרופיל שלהם.
גם חברות הרשתות החברתיות משתנות בהתאם לצורכי השוק ומוסיפות תכולות המסייעות למשתמשים לייצר תכנים בעזרת מחוללי תמונות וכלי בינה מלאכותית נוספים.
השפעה ויישומים > חינוך

מורים משתמשים במחוללי תמונות כדי ליצור חומרי למידה ויזואליים מעניינים עבור תלמידים. סטודנטים משתמשים בהם ליצירת פרויקטים ומצגות.
השפעה ויישומים > בידור

תעשיית הבידור משתמשת במחוללי תמונות ליצירת אפקטים חזותיים ותכנים מקוריים. למשל, יוצרי סרטים משתמשים בהם לעיצוב דמויות וסצנות.
חברות המפתחות משחקי מחשב או משחקי וידאו משתמשים במחוללי תמונות לתכנון דמויות, סביבות ואלמנטים או חפצים כגון כלים ופרסים.
השפעה ויישומים > מחקר

חוקרים בתחומים כמו בינה מלאכותית משתמשים במחוללי תמונות לאימון מודלים והבנת יכולותיהם. הם גם חוקרים את האתגרים וההשלכות של טכנולוגיית מחוללי התמונות.